ПрайдзіСвет

**«ПрайдзіСвет»** — беларускі інтэрнэт-часопіс перакладной літаратуры. Дзень народзінаў выданьня 27 траўня 2009 году.

Агулам на сайце прадстаўленыя творы 293 замежных і беларускіх аўтараў, а таксама ананімныя і народныя творы ў перакладах 143 перакладчыкаў з 34 моваў.

## Нумары часопісу
* № 1, 27 траўня 2009
* № 2: *Кухня мадэрнізму*, 27 верасьня 2009
* № 3: *Ад хэлаўіна да калядаў*, 31 сьнежня 2009
* № 4: *JUVENES DUM SUMUS*, 17 красавіка 2010
* № 5—6: *Выкраданьне Эўропы*, 24 верасьня 2010
* № 7: *Finis Africae*, 12 траўня 2011
* № 8: *Аўтапартрэт зь люстэркамі*, 15 лістапада 2011
* № 9: *Art Detected*, 27 сакавіка 2012
* № 10: *Дарослым уваход забаронены*, 8 жніўня 2012
* № 11: *Бітнікі шыбаў*, 27 траўня 2013
* № 12: *Deutsche Vita*, 12 жніўня 2013
* № 13: *Прывід аўтара*, 11 лютага 2014
* № 14: *Лябірынты іншасьвету*, 3 сьнежня 2014
* № 15: *Успамін пра Каляды*, 21 студзеня 2015
* № 16: *(Не) жаночае аблічча*, 19 лютага 2016

## Штогадовая ўзнагарода
У 2010 годзе «ПрайдзіСвет» супольна зь беларускім ПЭН-цэнтрам заснаваў перакладчыцкую прэмію, якая мае стацца штогадовай узнагародай па трох намінацыях:
* Проза
* Паэзія
* Публікацыя ў «ПрайдзіСвеце»

Сярод асноўных мэтаў, якія ставіць прэмія, — папулярызацыя беларускамоўнай перакладной літаратуры й падвышэньне ўзроўню перакладу на беларускую мову.

### Ляўрэаты прэміі

### Узнагарода за 2009 год
28 траўня 2010 году падчас урачыстай цырымоніі ў музэі Максіма Багдановіча былі аб’яўленыя імёны трох пераможцаў першай перакладчыцкай прэміі часопіса «ПрайдзіСвет» за 2009 год, а таксама было названае імя Майстра перакладу. За важкі ўнёсак у разьвіцьцё школы беларускага перакладу Пячатка Майстра перакладу адышла да **[[Васіль Сёмуха|Васіля Сёмухі]]**.

### Узнагарода за 2010 год
Ганараваньне пераможцаў адбылося 15 чэрвеня 2011 году ў кнігарні «ЛогвінаЎ» і было прымеркаванае да другой гадавіны часопісу перакладной літаратуры «ПрайдзіСвет».

#### Шорт-ліст
**Проза:**
* Антон Францішак Брыль: «Каваль зь Вялікага Вутану» Дж. Р. Р. Толкіна, казка (пераклад з ангельскай)
* Вольга Калацкая: «Мужчына і хлопчык» Тоні Парсанза, раман (пераклад з ангельскай), «Дзеяслоў», № 44-46
* Павал Касцюкевіч: «Бойня № 5» Курта Вонэгута, раман (пераклад з ангельскай)
* Вольга Цвірка: «Папулярная музыка з Вітулы» Мікаэля Ніэмі, раман (пераклад са швэдзкай)
* Марына Шода: «Правек ды іншыя часы» Вольгі Такарчук, раман (пераклад з польскай)

**Паэзія:**
* Вольга Гапеева: вершы Сільвіі Плат (пераклад з ангельскай), «Дзеяслоў», № 49.
* Марыя Мартысевіч: вершы Марыяны Кіяноўскай, Астапа Слівінскага, Алега Коцарава (пераклад з украінскай), «Дзеяслоў», № 46
* Віталь Рыжкоў: пераклады са зборніка «Дзверы, замкнёныя на ключы» (пераклады з ангельскай, польскай, грузінскай, украінскай моваў)
* Андрэй Хадановіч: вершы Арцюра Рэмбо (пераклад з францускай), часопіс «ПрайдзіСвет», вершы Марьяны Саўкі, Андрыя Бондара, Дзмітра Лазуткіна (пераклад з украінскай), «Дзеяслоў» № 46
* Макс Шчур: «Май» Карэла Гінэка Махі, паэма (пераклад з чэскай), «Дзеяслоў» № 48

**Публікацыя ў часопісе «ПрайдзіСвет»:**
* Наста Гвоздзева: «Марак» Фэрнанду Пэсоа, п’еса (пераклад з партугальскай)
* Вераніка Мазуркевіч: «Дачка Ліліт» Анатоля Франса (пераклад з францускай)
* Алена Пятровіч: «Каб падняць ружу» Анджэя Тшэбіньскага (пераклад з польскай), «Элегія пра персцень песні» Багдана-Ігара Антоныча (пераклад з украінскай)
* Сяргей Сматрычэнка: «Блюз для блазнаватай дзяўчыны» Вацлава Граб’е (пераклад з чэскай)
* Юля Цімафеева: «Я быў адзіным паэтам прыроды» Албэрту Каэйру, вершы (пераклад з партугальскай)

## Крыніцы

Катэгорыя:Беларускія часопісы
Катэгорыя:Часопісы на беларускай мове